પૂર્વ વિસ્તારમાં ૧૯.૫૦ કિ.મી. લાંબી ખારીકટ કેનાલને ‘ડસ્ટ‌િબન’ બનાવવામાં સ્થાનિક નાગરિકોનો સિંહફાળો છે. કેનાલની સાફસફાઈના મુદ્દે મ્યુનિ. તંત્ર અને રાજ્યના સિંચાઈ વિભાગ વચ્ચે ટાંટિયા ખેંચ ચાલે છે! આજે બપોરે મેયર ગૌતમ શાહની અધ્યક્ષતામાં પ્રિ-મોન્સૂન એક્શન પ્લાનની પ્રથમ સમીક્ષા બેઠક યોજાશે, જેમાં તંત્રના “બાહોશ” ઈજનેરો શહેરની કુલ ૧,૧૯,૩૧૨ મેન હોલ અને કુલ ૩૦૯૬૮ કેચપીટની સાફસફાઈની આંકડાકીય માહિતી રજૂ કરીને મેયરને ગેરમાર્ગે દોરશે. ખરેખર તો ડિશિલ્ટિંગની કામગીરીની રોજેરોજ સમીક્ષા થવી જોઈએ.